Die wêreld in foto’s – 10 Junie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het mense wêreldwyd in afsondering gegaan terwyl noodsaaklike dienste en mediese personeel dié wêreldwye pandemie beveg. Te midde hiervan het verpleegpersoneel in Milaan, Italië, ŉ vreedsame optog gehou om owerhede te herinner aan medici se opofferings tydens die Covid-19-pandemie. Die geleentheid is ook gebruik om ŉ pleidooi aan die regering te rig vir beter werksomstandighede. Só lyk die verpleegpersoneel se vreedsame optog. Verpleegpersoneel dra uitdrukkinglose gesigsmaskers tydens ŉ vreedsame optog. (Foto: Luca Bruno, AP) Verpleegpersoneel hou plakkate vas wat lees: “Ons bring hulde aan dié wat omgekom het in die stryd teen Covid-19” in Milaan, Italië. (Foto: Luca Bruno, AP) Verpleegpersoneel tydens hul vreedsame optog in Milaan. (Foto: Luca Bruno, AP) Verpleegpersoneel van die NurSind-unie hou ŉ vreedsame optog voor die Pirelli-wolkekrabber in Milaan, Italië. (Foto: Luca Bruno, AP) Verpleegpersoneel dra uitdrukkinglose gesigsmaskers tydens ŉ vreedsame optog voor die Pirelli-wolkekrabber in Milaan, Italië. (Foto: Luca Bruno, AP)